
Je li od Resulullaha, ﷺ, prenesena ***[dova](https://pitajucene.com/search/dova/questions/ "Pretraži pitanja o dovama")*** koju treba učiti prilikom prekidanja posta? Treba li čovjek koji je postio ponavljati za mujezinom akšamski ezan ili treba prekinuti ***[post](https://pitajucene.com/search/post/questions/ "Pretraži pitanja o postu")*** datulama?


* 
* 
* 
* 
* 
* 
* 

 
Je li od Resulullaha prenesena dova koju treba učiti prilikom prekidanja posta?

Allah, dželle šanuhu, prima dovu prilikom iftara zato što je to završetak ibadeta i zato što čovjek tad veoma malaksa, a što je čovjek slabiji tjelesno i više osjećajan, to su veći izgledi da Svemogući Allah usliši njegovu dovu. Preneseno je da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, prilikom iftara učio ove ***[dove](https://pitajucene.com/search/dove/questions/ "Pretraži pitanja o dove")***: “Allahu, u Tvoje sam ime postio i na Tvojoj se opskrbi iftarim!”; “Ugasila se žeđ, napojile su se žile i postigla se nagrada, ako Bog da!” (Ebu Davud, 2357). U lancu prenosilaca navedenih predanja postoji određena slabost, a neki su učenjaci ova predanja ipak ocijenili prihvatljivim. Bilo kako bilo, veliki su izgledi da će Plemeniti Allah uslišiti dovu prilikom iftara, te čovjek može proučiti ove ili bilo koje druge dove koje mu u tom trenutku padnu na um.


U vezi s ponavljanjem za mujezinom, potrebno je da čovjek ponavlja i dok iftari, tim prije jer se Vjerovjesnikove, ﷺ, riječi: “Kad mujezin zauči ezan, ponavljajte za njime…” (el-Buhari, 611, i Muslim, 384) protežu na sve situacije, pa i na ovu; a na osnovi nekih šerijatskih tekstova izuzimaju se određene situacije u kojima se ne ponavlja za mujezinom.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


